
 Innledning

Høsten er også en tid for quiz med sine mørke kvelder og samling av venner og familie. Denne quizboken du nå leser i inneholder 1000 spørsmål i 100 kategorier i forskjellige vanskelighetsgrader. Det burde være spørsmål som passer for enhver, både for de yngste i familien og kanskje de som ser på seg selv som quizeksperter. Uansett så håper vi at dere vil kose dere med boken og kanskje til og med lære noe nytt.

Vanskelighetsgrader

Q: Spørsmål tilrettelagt for nysgjerrige barn og ungdom

QQ: For hele familien

QQQ: For alle som liker en mer utfordrende spørrelek

QQQQ: For alle som liker å teste ut eksperten i seg

Kort om retteregler

Velg gjerne en som skal være oppleser/quizmaster. Denne personen kan selvfølgelig også delta, men da er det kanskje greit å stille alle spørsmål i et kategori før man ser på svarene. Som oppleser/quizmaster er det jo viktig å være klar, tydelig og konsekvent når man leser opp svarene. Er dere mange nok, kan det være gøy å dele opp i lag. Pass da på å fordele kunnskapen så godt som mulig. Man kan være snillere mot den yngre garde enn mot den litt eldre og mer erfarne quizzer. Husk: Quiz skal være gøy.

Hvis man spør om personer, holder det med etternavnet, men dersom svaret er en kongelig, må man ha med tilnavn, nummer eller etternavn, som for eksempel Harald Hårfagre, som også er kjent som Harald I, Harald Halvdanson og Harald Luva. Dersom svaret er en person som kun er kjent under ett navn, som for eksempel Napoleon, Hannibal eller kunstnere som Rafael eller Michelangelo, så holder det kun med dette navnet.

Vis skjønn, og så lenge svaret er lydlikt med fasit, burde oppleser/quizmaster gi poeng til spilleren. Som vi gjerne sier når vi er quizmastere: «Det er snart jul», så være raus med bedømmingen.

Musikkquizene i denne boken kan gjøres vanskeligere for musikkekspertene blant dere, ved at man i tillegg til å stille spørsmålene i boken og kanskje spille musikken på et spilleprogram på nettet, kan man spørre om hvilket år låten kom ut.

God høst og ha en fin quizopplevelse!

Julie Nanett Holten

Lars André Gundersen


 Vann

1. Hvor mange atomer finnes det i et vannmolekyl?

2. Kokepunktet ved havnivå er 100 grader celsius. Hvis man koker vann på toppen av Galdhøpiggen, vil kokepunktet være høyere, lavere eller det samme?

3. Hva heter serien av vann med kullsyre fra Eldorado, med og uten smak, som selges på Kiwi?

4. I hvilken måned er det meste av stjernetegnet Vannmannen?

5. Hvem har spilt Aquaman i flere filmer?

6. Hvor mange desiliter vann skal man bruke i en vanlig pose Toro Tomatsuppe med makaroni?

7. FN-organisasjonen UNESCO har bedømt vannkvaliteten i 122 land. Hvilket nordisk land har ifølge denne undersøkelsen best vannkvalitet i verden?

8. Omtrent hvor mange prosent av jordens overflate består av åpent vann (hav, innsjøer og elver)?

9. Hvor mange liter vann burde man, ifølge regjeringens beredskapsplan, lagre til hver enkelt person?

10. Hvilken innsjø, som også er verdens dypeste, inneholder mest ferskvann?



 

Svar: Vann

1. 3 (2 hydrogenatomer og 1 oksygenatom)

2. Lavere (92 grader celsius)

3. Boble

4. Februar

5. Jason Momoa

6. 11 dl

7. Finland

8. 70 prosent

9. 20 liter

10. Bajkalsjøen


 Dennis

1. I hvilken film fra 1969 var Dennis Hopper regissør og spilte en av hovedrollene sammen med Peter Fonda?

2. Dennis er en engelsk variant av det greske gudenavnet Dionysos. Hvilken drikk er Dionysos gud for?

3. Hva heter den norske motorsportføreren, født i 2003, som i 2025 kjørte for Andretti Global i Firestone Indy NXT Series?

4. Hva heter ekskona til Dennis Quaid? Hun er også skuespiller, og de har en felles sønn sammen, Jack.

5. Hvilket tilnavn hadde tegneseriefiguren Dennis på engelsk?

6. Hvor ble den amerikanske businessmannen og ingeniøren Dennis Tito den første turisten i april 2001?

7. Hva heter filmen fra 1999 hvor Dennis Storhøi spiller mot blant andre Antonio Banderas?

8. Hva heter den tidligere amerikanske basketballspilleren som var kompis med Nord-Koreas Kim Jong-un, og som var gift med Carmen Electra?

9. Sørafrikaneren Dennis Brutus satt fengslet på Robben Island i 16 måneder. Hvem var hans cellenabo?

10. Dennis Vareide, fra YouTube-kanalen «Prebz og Dennis», ble kjent i 2010 da han lastet opp en trailer for et populært videospill. Denne ble senere spillets offisielle trailer og har over 150 millioner avspillinger. Hvilket spill laget han traileren for?



 

Svar: Dennis

1. Easy Rider

2. Vin

3. Dennis Hauger

4. Meg Ryan

5. (Dennis) The Menace

6. Verdensrommet

7. Den 13. krigeren (The 13th Warrior)

8. Dennis Rodman

9. Nelson Mandela

10. Minecraft

